Netjiese kamers met 'n ongelooflike uitsig oor die see. Baie aangename eienaars. Ontbyt was ook heerlik. Sal Oystercatcher Lodge vir enigiemand aanbeveel.
Alles is perfek - die kamer, uitsig, ontbyt. Luc en Sue is so gasvry en laat mens dadelik tuis voel. Daar is baie aandag aan detail gegee en die hele plek is luuks en pragtig. Defnitief die hoogtepunt van my tyd in die Wes-Kaap!
Die ligging is uitstaande en die uitsig die beste waarvoor ons kon vra! Ons is hartlik ontvang, en die gasvryheid gedurende ons verblyf was werklik uit die boonste rakke.
Met die mooiste skilderagtige sonsondergange en die see 270-grade om jou is hierdie seker een van my gunsteling rusplekke. Daar is soveel ekstra detail wat in jou verblyf gaan, hulle gaan daardie ekstra myl! Van 'n skulpie en sjokolade op jou verwelkomingsbriefie tot ontbyt met tuisgebakte Sweedse brood. En opregte vriendelike gasvryheid soos nog nooit tevore. Ek moes 'n stukkie van my hart daar los so mooi is dit. Ek gaan vir seker weer!
Die Oystercatcher Lodge is op 'n sprokiesmooi plek geleë. Die gasheer en gasvrou vriendelik, skoon, netjiese plek. Die ontbyt was vyf ster.
Luc en Sue is ongelooflik vriendelik, gasvry en professioneel. Die ontbyte was uit die boonste rakke. Ek beveel veral die "gooi-gooi" omelet aan - 'n hele spek-en-eiers ontbyt in 'n omelet met sampioene en gebraaide tamaties daarby. Die ligging is wonderlik met uitsigte oor St. Helenabaai en Britanniabaai. Daar is nie eintlik 'n swemstrand naby nie, maar die water is in elk geval te koud en ons wou net rus so het glad nie omgegee nie. Die swembad is nie te koud nie (rondom einde Maart), en is 'n soutwater swembad as ek dit nie mis het nie, so brand ook nie mens se oë soos 'n chloor swembad nie. Alles is skoon en netjies onderhou. Ons kamer (links onder in die hoek op die foto hiernaas) het 'n groot bad en stort gehad. Kamers word elke oggend reggemaak, beddens opgemaak en gordyne/hortjies word oopgemaak. Elke aand is 'n sjokoladetjie op ons kussings gelos, hortjies toegetrek en bedlampies aangeskakel. Dit alles gebeur sonder dat mens dit agterkom terwyl mens ontbyt eet of andersins die kamer verlaat. Daar is 'n "honesty-bar" waar mens jouself kan help tot drankies solank jy dit opskryf in die register en dan aan die einde betaal as jy uitteken. Oor die algemeen kry mens die gevoel dat jy in 'n oorsese gastehuis bly eerder as in Suid-Afrika en ek sal dit aanbeveel aan enigiemand.
Wow, waar begin 'n mens! Ons is van die begin af met vriendelike oop arms ontvang. Niks is vir hulle moeite, jy vra net en dit gebeur! Vir enige iemand wat in die area kom en nie hier ten minste een aand oorslaap nie - jy mis uit op die beste diens, die ongelooflikste ontbyt en die mooiste uitsig in die Weskus!